Eskom verklaar noodtoestandFoto: GCIS “Die elektrisiteitstelsel is erg beperk as gevolg van die verlies van bykomende eenhede van ons kragstasienetwerk en die uitgebreide gebruik van noodreserwes,” het Eskom in ŉ verklaring gesê. “Dit het Eskom genoodsaak om ‘n noodtoestand te verklaar in terme van die goedgekeurde regulatoriese protokolle.” Eskom het onder meer van sy groot industriële kliënte versoek om hul kragverbruik met minstens 10% te verminder. “Terwyl ons alles in ons vermoë doen om beurtkrag te voorkom, is ons hoopvol dat ons die nodige vermindering te weeg kan bring wat nodig is om die nasionale kragnetwerk te beskerm.” Eskom het verbruikers gevra om nie-noodsaaklike toerusting soos geysers, swembadpompe en lugverkoelers af te skakel tussen 17:00 en 21:00. Eskom het intussen as ŉ voorsorgmaatreël beurtkragskedules begin publiseer op die webtuiste www.loadshedding.eskom.co.za. Verbruikers kan ook Eskom se inbelsentrum kontak by 086 003 7566 vir meer inligting.